JONAVOS RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL JONAVOS KRAŠTO ŠVIESUOLIŲ RINKIMŲ TVARKOS TVIRTINIMO 2014 m. vasario 20 d. Nr. 13B-0259
Jonava

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į Jonavos rajono savivaldybės kultūros ir meno tarybos 2014-02-18 posėdžio protokolo Nr. 38 B – 0010 nutarimu Nr. 1,

t v i r t i n u Jonavos krašto šviesuolių rinkimų tvarką (pridedama).

Administracijos direktorius Jonas Klemensas Sungaila

Vytautas Žebrauskas

Lina Paulavičienė

Valda Koženiauskienė

Justas Budriūnas

PATVIRTINTA

Jonavos rajono savivaldybės

administracijos direktoriaus

2014 m.vasario 20 d. įsakymu Nr. 13 B- 0259

JONAVOS KRAŠTO ŠVIESUOLIŲ RINKIMŲ TVARKA

I. BENDROSIOS NUOSTATOS

1. Jonavos krašto šviesuolių rinkimų tvarka (toliau – Tvarka) reglamentuoja Jonavos krašto šviesuolių rinkimų tikslą, rinkimų organizavimą, balsavimą ir apdovanojimų įteikimą.

2. Jonavos krašto šviesuolių rinkimų tikslas – pagerbti labiausiai nusipelniusius Jonavos rajonui žmones.

3. Jonavos krašto šviesuoliai – tai asmenybės, puoselėjančios pilietines iniciatyvas visose gyvenimo srityse, santykių, kt. vertybes:

a) jonaviečiai, gyvenantys Jonavoje ir kitur bei savo veikla garsinantys Jonavos kraštą;

b) be atlygio globojantys ir remiantys talentingus, neįgalius ir kt. žmones, kuriems reikalinga pagalba;

c) visuomenės aktyvūs piliečiai, kurių veikla nesusijusi su tiesioginiu darbu.

II. RINKIMŲ ORGANIZAVIMAS

4. Jonavos krašto šviesuolių rinkimus organizuoja Jonavos rajono savivaldybės kultūros ir meno taryba (toliau – KMT).

5. KMT kasmet nutaria, kiek bus renkama Jonavos krašto šviesuolių.

6. Kandidatus į Jonavos krašto šviesuolius gali siūlyti Jonavos rajono gyventojai bei organizacijos. Tam reikia užpildyti anketas, skelbiamas rajono spaudoje bei Jonavos rajono savivaldybės interneto tinklalapyje (www.jonava.lt), jose nurodant siūlomo asmens nuopelnus. Anketos pateikiamos KMT, adresu Žeimių g. 13, 55158.

7. Rinkimų tikslią pradžią ir pabaigą nustato KMT. Ne vėliau kaip iki birželio 6 d. KMT priima sprendimą dėl šviesuolių vardo suteikimo.

8. Rinkimams pasiūlytus kandidatus vertina KMT.

9. Tarybai pirmininkauja KMT pirmininkas, posėdžiai protokoluojami.

III. BALSAVIMAS

10. Balsavimo laiką ir vietą nustato KMT pirmininkas.

11. Kandidatai į Jonavos krašto šviesuolius - užregistruojami, sudaromi vardinio sąrašo reitingavimo blankai.

12. Kiekvienas KMT narys iš visuomenės pateiktų kandidatų balsuoja reitinguojant. Neatvykus KMT nariui, nuomonę galima pareikšti paštu.

13. Remiantis reitingavimo duomenimis, patvirtinami asmenys, tapę Jonavos krašto šviesuoliais.

14. Visu balsavimo laikotarpiu išlaikomas konfidencialumas apie kandidatų surinktų balsų skaičių.

IV. APDOVANOJIMŲ ĮTEIKIMAS

15. KMT nustačius rinkimų laimėtojus, liepos 6-ąją, Valstybės dieną, įteikiami specialūs apdovanojimai – „Jonavos krašto šviesuolis“.

______________________________

JONAVOS KRAŠTO ŠVIESUOLIS (201... M.)

ANKETA

I. Siūlomo kandidato vardas, pavardė:

_____________________________________________________________________________

II. Nurodykite, kodėl siūlomas šis asmuo, kokie jo nuopelnai?

_______________________________________________________________________________________________________________________________________________________________________________________________________________________________________

III. Kandidatą pasiūlė (vardas, pavardė):

_____________________________________________________________________________

IV. Kontaktai dėl papildomos informacijos:

_____________________________________________________________________________

_________________________